...और जब संसद में वक्त पर पहुंचने के लिए भागे पीयूष गोयल, Photo देख ट्विटर पर लोगों ने की जमकर तारीफ  
कैबिनेट मीटिंग के बाद भागते दिखे पीयूष गोयल
संसद में प्रश्नकाल में वक्त से पहुंचने के लिए भागे थे गोयल
अब ट्विटर पर लोग कर रहे हैं रेल मंत्री की जमकर तारीफ
रेल मंत्री पीयूष गोयल (Railway Minister Piyush Goyal) की एक तस्वीर सोशल मीडिया पर काफी वायरल हो रही है. इस तस्वीर में वह कैबिनेट की मीटिंग के बाद संसद (Parliament) की ओर भागते हुए नजर आ रहे हैं. बुधवार को पीयूष गोयल की ये तस्वीरें सामने आने के बाद ट्विटर पर लोग काम को लेकर उनकी निष्ठा की काफी तारीफ कर रह हैं. खबरों के मुताबिक, रेल मंत्री पीयूष गोयल, संसद में प्रश्नकाल में समय से पहुंचने के लिए भाग रहे थे. 
कुछ वक्त पहले ही प्रधानमंत्री नरेंद्र मोदी ने संसद के दोनों सदनों में मंत्रियों के प्रश्नकाल में समय से न पहुंचने को लेकर अपनी नाराजगी जाहिर की थी. इसके बाद अब मंत्री गोयल की यह तस्वीर सामने आई है जो काफी वायरल हो रही है. बीजेपी के प्रवक्ता सुरेश नाखुआ ने भी पीयूष गोयल की इस तस्वीर को अपने ट्विटर हैंडल पर शेयर किया है. इसे शेयर करते हुए उन्होंने लिखा, ''कैबिनेट मीटिंग के बाद संसद में प्रश्नकाल में भाग लेने के लिए पीयूष जी भाग रहे थे''. 

Minister @PiyushGoyal ji running to attend question hour on time after the cabinet meeting. pic.twitter.com/RpDb3FxQy6

बहुत से ट्विटर यूजर्स ने उनकी इस तस्वीर को देख कर उनकी सराहना की है. एक यूजर ने लिखा, ''यह काम के प्रति पीयूष गोयल की निष्ठा को दर्शाती है''. 

Shree @PiyushGoyal ji running to attend question hour on time after the cabinet meeting. This shows your dedication towards your work. You are one of the most intelligent and hard working ministers in Modi ji's government. Pranam @Tejasvi_Surya@sanghaviharsh@KapilMishra_INDpic.twitter.com/ZBiaiimG1W

वहीं एक अन्य ने लिखा, ''कर्म ही पूजा है का यह सही उदाहरण है''.

The best Example Of
"Karm Hi Puja"
Earlier today minister @PiyushGoyal ji running to attend question hour on time after the cabinet meeting.
Salute Sir pic.twitter.com/fudCUcUfR5
वहीं एक अन्य ने पीयूष गोयल से जुड़ी एक दूसरी घटना के बारे में बताते हुए लिखा, ''एक बार मैं पीयूष गोयल के साथ एक ही फ्लाइट में था और वहां कोई सिक्योरिटी, असिस्टेंट नहीं थी.... टर्मिनल तक वो हमारे साथ एक ही बस में गए थे''. 

You don't know then Piyush Goyal Ji. Once I was in same air India flight he was .. no security, No assistant, drove with us in shuttle bus to terminal.